
An  species  et  genera  morborum  indicationibus  therapeuticis  inserviunt? 


De  Argumento  in  genere. 

Therapeia  , id  est  pathologiae  pars  quae  ad  morborum  curationem 
spectat;  natura  dividitur  in  duas  partes,  una  scilicet  indicationes, 
altera  modos  quibus  indicationes  assequamur,  amplectitur,  quse 
indicantia  et  indicata  sic  appellant  auctores. 

Quodcumque  nos  impellit,  ut  unum  vel  alterum  producamus 
effectum , unum  vel  alterum  adhibeamus  remedium , sic  aut  aliter 
medeamur,  hoc  vulgo  dicitur  indicatio. 

Pro  singulis  casibus  individuis,  indicationes  h sedula  casuum 
illorum  aestimatione  oriuntur,  nemp^;  est  quoddam  naturae  veluti 
indicium  quod  intelligere  debeat  medicus , et  ciim , statuta  semel 
indicatione  non  amplius  dijudicandum  , sed  jam  agendum  erit, 
jamque  remedium  adhibendum  erit,  de  quo  aegrotantis  pendeat  vel 
lethum  vel  salus,  quanti  intersit  indicationum  aestimatio  facile  in- 
telligitur,  quae  prima  virtus  medici  vere  exercitati  semper  habita  est. 

Quibus  admissis,  nobis  inquirendum  obtigit,  an  inter  opes 
maximi  necessarias , medicus  annumerare  debeat  morborum  divi- 
sionem in  genera,  species,  etc.  An  haec  divisio  valeat , vel  non, 
indicationibus  therapeuticis  inservire  ? 

Ut  apte  respondeamus  ad  quaesita , necesse  nobis  est  ad  ima 
descendere;  quippe  tota  fer^  in  his  includitur  medicina,  cum  de 
theoriae  ad  praxim  applicatione  agatur  : facta  potissimum  et 
ratiocinium  nos  ducent.  Quid  vero  sensere  homines  dispar  inve- 
nitur. Alvi  lumina  nostri  Pinei  atque  Corvisart  in  his  discrepa- 
verunt, quam  dissensionem  perspicui  jam  exposuit  clarus  pro- 
fessor Dupuytren,  in  sessione  Facultatis  medecinae  publica  die  22 
novembris  1821. 

B II  nous  a ete  donne  de  voir,  a cette  epoque  et  dans  cette 
» 6cole , deux  Professeurs  presque  egalement  celebres  s’efForcer 
» a 1’envi,  quoique  par  des  moyens  differens  et  quelquefois  op- 
» poses^  de  nous  initier  aux  mysteres  les  plus  releves  de  la  m^de- 
» cine , 1’un  par  ses  methodes  philosophiques  et  ses  efforts  pour 
* ramener  la  marche  de  la  m^decine  a celle  des  Sciences  naturelles , 
» par  une  distribution  des  maladies  plus  conforme  a leur  nature, 
» a leur  siege  et  aux  tissus  qu’elles  affectent,  et  par  des  descriptions 
» plus  exactes  et  plus  precises ; f autre  par  son  eloignement  merae 
» pour  les  classifications  j dont  il  faisait  souvent  apercevoir  les 
» imperfections.  » 

Quae  cum  ita  sint , impares  tanto  oneri  vires  meas  intuens , cum 
tamen  necesse  habeam,  tantos  inter  viros  opinione  discordes  , 
sententiam  eligere  , litem  attentissime  considerabo  , argumenta 
utrinque  data  ponderabo,  et  sic,  jam  nunc  incepturus,  totius 
theseos  ordinem  exponam  : 

Primum  , de  ordinationibus  generatim  ; 

Secundum,  de  botanicorum  methodis  ; 

Tertium  , de  nosologiis  ; 

Quartunj,  de  nosologiarum  utilitate  , circa  indicationes. 

CAP.  I. 

Diu  classium  distinctio  non  extitit. 

Paucis  notis,  scientiae  breves , sejunctae,  facillimi  animo  com- 
prehendebantur ; sensim  cupido  sciendi  incrementum  cepit  , 
prout  res  elaboratae , politae  creverunt ; mens  humana  necessitate 
coacta,  in  investigationibus  niti  voluit  arte  quadam , memoriae  leva- 
mine ; inde  methodi , classes  , inde  divisiones.  Vere  filum  ariad- 
neum  ; 

Tunc  quae  sensus  maxime  moverunt  differentiae  , quo  plus 
prominebant  , eo  citius  notatae  sunt , inde  tria  naturae  regna  , 
variae  species  animalium  , et  prima-  scientiarum  rudimenta , quae 
postea  auctae  , novas  divisiones  poposcerunt  et  forsan  inconsulto, 
iterum  atque  iterum  partitae  sunt,  ind^  subdivisiones  innumerae. 

CAP.  II. 

De  methodis  Botanicorum. 

Nostra  praecipui  refert  botanices  progressus  intueri,  cUjus  a<I 
exemplar  , maximi  nosologiae  divisiones  ordinatae  videntur  j 
innumeris  h vegetabilibus  , quaedam  primum  notata  sunt  , quae 
cum  multa  inter  se  non  similia  tantum , sed  etiam  paria  haberent, 
in  species  reducta  sunt. 

Ind6,  species  prout  inter  se  vel  discrepabant  vel  conveniebant^ 
vel  sejunctae  vel  in  unum  collectae , in  genera  compositae  sunt ; 
eodem  artificio  de  generibus  ad  familias , et  de  his  ad  ordines  , 

ssesque , perventum  est. 

Observatis  cunctis  similitudinibus,  haec  est  methodus  naturalis ; 
fuere  vero  diii  methodi  artificiales,  ex  unicae  partis  consideratione 
deductae,  ut  saepe  saepius  res  alteri  assimilata  fuerit,  quae  longe 
ab  ea  discrepabat , diim  ad  unum  tantummodo  attenderetur  : 


Quibus  dictis , salis  apparet  quanti  methodus  naturalis  potior 
sit  et  inventu  difficilior ; in  artificialibus  creatores  ipsi , ver^ 
invenimus;  in  naturali  vero,  rerum  observatores  attentissimi,  quid 
simile  , quid  non,  dijudicamus;  magnae  molis  inde  labor  : 

Ideo  quod  ut  inceptum  excquerentur,  postquam  in  decimo 
et  sexto  seculo  prima  novae  methodi  quasi  rudimenta  excogita- 
vit Mathias  Lobel , vix  suffecerunt  clarissimorum  virorum  usque 
ad  nostram  aetatem  continuati  labores. 

Oeleberrimus  ipse  Linnaeus  non  dubitavit  quin  proprium  sys- 
tema et  si  ingeniosissimum  relinqueret , suisque  manibus  exs- 
tuendae  novae  methodo  juvaret ; ut  patet  ex  opere  cui  titulus 
Fragmenta  methodi  naturalis,  lySS  j nec  non  et  ex  ipsius  lectioni- 
bus quas  jam  provectus  annis  discipulis  tradebat  , hancce  me- 
thodum utpot^  optimam  commendans. 

Sed  unum  6 nostratibus  Bernardum  nemp6  de  Jussieu  amplior 
manebat  gloria  qui  vix  inchoatum  a prioribus  perfecit  opus  quo 
non  aliud  majus  monumentum  in  decimo  et  octavo  seculo  con- 
ditum est  ; 

Vir  ille  celeberrimus  anno  1769,  in  lucem  edidit  librum  de 
Generibus  , plantarum  posteaque  suam  methodum  quem  dein- 
ceps secuti  sunt,  et  labentibus  annis  , etiam  locupletaverunt 
complures  ex  omnibus  gentibus  rei  gerbariae  investigatores. 

GAP.  III. 

De  Nosologiis. 

Quae  ad  varias  zoologiae  partes  pertinent , haud  imprudens  prae- 
termitto, ut  ad  morbos  hominis  ocius  deveniam. 

Principio,  ut  supra  dictum  est  , scientia  egestate  laboravit, 
opibus  sensim  ditata,  ac  tandem  ol)S(*rvationum  labentibus  se- 
culis collectarum  cumulo  quasi  obruta  est , ind^  divisionum 
necessitas  et  longo  post  temporis  intervallo  , prima  tentamina 
more  botanicorum  instituta  ; 


Sed  antequam  ultra  progrediar , expendendum  venit  an  ea 
methodi  scientiae  unius  , in  aliam  translatio  , ratione  nitatur,  et 
ind^,  quonam  fieri  modo  debeat. 

Botanici  ordinant  corpora  individua,  materialia,  quorum  exis- 
tentia  propria,  sensibus  patet,  et  semper  observatione  compre- 
hendi potest. 

Siccinfe  res  abit  in  Pathologia  ? 

Morbi  ni  fallor  definiri  possunt  status  organici  normalis  , mu- 
tationes , harmonicam  functionum  rationem  plus  minusve  im- 
pedientes , quae  mutationes  apud  entia  organisata  eveniunt , ipsae 
initium  statum  et  finem  habent,  veluti  ortum  vitam  et  mortem 
diceres  ; corpus  praebent  reale  , id  est  organum  cujus  structura 
laeditur  , certis  procedunt  stipatae  phaenomenis  quae  symptomata 
nuncupantur,  accedit  denique  quod  ab  externis  productae  causis, 
a circumfusis  adhuc  agentibus  , modificatae  immutantur. 

Atqui  causae  speciales , corpus  reale , immutari  proprietas,  essen- 
tialia sunt  elementa  quae  morbos  tanquam  entia  demonstrant,  ergo 
morbi  tametsi  segregatim  ipsi  non  existant,  nihilominus  sunt, 
et  ciim  sint , inter  se  distribui  possunt. 

INunc  quomodo  efformendae  hae  distributiones  exponendum. 

Woscantur primum  quam  perfectissimi  individui  morbi,  quod  ex 
observatione  morborum  in  nosocomiis  diutissimi  repetita  du- 
centibus artis  medicae  principum  Sydenham  et  Baglivi  con- 
siliis , obtinere  est;  deinde , inter  se  comparanda  habeas  individua , 
et  ordinanda  secundum  causas  symptomata,  laesiones  organorum 
et  etiam  remediorum  effectus  : sed  de  ratiocinio  suppeditatis , ad 
effectum  transeamus. 

Ante  nosologias  proprii  dictas , medici  qui  de  morbis  disse- 
ruerunt , qualemcumque  necessario  ordinem  tentaverunt , alii 
inter  quos , Areteus , Caelius  Aurelianus  , morbos  diduxerunt  in 
acutos  et  in  chronicos,  haec  est  methodus  dicta  temporaria;  alii 
Bonnet  atque  Manget  in  Polyalthaea,  James  in  dictionnario,  viam 
insecuti  sunt  alphabeticam  , toties  abhinc  repetitam;  alii  pro  causis 


disposuere  morbos,  alii,  ut  Sauvagesius  refert,  in  synopticas  ta- 
bulas contraxerunt  qua  in  methodo,  morbi  omnes  primum  adversi 
partiti  et  subinde  bipartiti  iterum  atque  iterum  dividuntur. 

Quas  non  amplius  methodos  pensitabimus,  auctores  nemp6  non 
eas  magni  faciebant ; silebimus  etiam  de  distributione  Felicis 
Plateri , in  praxi  medica  exposita , velut  in  tabula  quae  catalogum 
et  seriem  singularum  observationum  continet,  ac  faciem  methodi 
totius  operis  autori  singularis  ostendit,  haec  tabula  prima  nosologicae 
divisionis  offert  lineamenta. 

Paulo  post  Jonsthonus  in  opere  cui  titulus  Idea  medicina}  uni- 
versalis quod  edidit  anno  i644?  divisionem  alteram  exprompsit 
cui  Sennertus  propriam  autoritatem  addidit  : morbi  dividuntur 
in  similares  organicos  et  communes. 

Similares , partes  adflciunt  que  structurae  corporis  haerent  : 
organici  sunt  morbi  qui  ad  formam  magnitudinem  numerum  et 
situm  organorum  spectant ; communes  tandem  vocat  ulcera  vel 
solutiones  continuitatis , imo  classis  unaquaeque  subdividitur,  sed 
semper  anatomice  ; 

Quae  omnia  aSauvagesii  nosologia  mox  obsoleta  visa  sunt , vastum 
quidem  opus  cujus  haud  incerta  fuit  in  scientiae  progressum 
utilitas,  quoque  nullum  praestantius  apparuit  ante  Cullenii  labores. 
Multi  tamen  ejusdem  formae  libri  lucem  adspexerunt , quorum 
maxime  illustres  ad  hanc  usque  diem  juris  publici  factos  hic  re- 
censere liceat. 

Eae  sunt  inter  nosologias  praecipuae , sed  ad  Sauvagesium,  Culle- 
nium , nostrumque  Pinei  redeamus. 

Decem  Sauvagesii  classes  ad  quatuor  a Cullenio  reductae  sunt  : 
vitia  febres  phlegmasiae,  spasmi,  anhelationes,  debilitationes , do- 
lores, amentiae . fluxus  et  cachexiae,  pyrcxiis,  neurosibus , cachexiis 
et  morbis  circumscriptis , locum  cessere  : cui  distributioni  suam 
satis  cognitam  substituit  nosologista  philosophus  , Pinei. 

E tribus  illis  nosologiis  posterior  quaeque  priorem  antecelluit , 
quia  modis  investigationum  undique  proficientibus  atque  occasio- 
nibus saepissime  repetitis  , morbi  clarius  innotuere  et  facilius  inter 
se  collati  sunt. 

In  eo  positum  videtur  praecipuum  Sauvagesii  erga  scientiam 
promeritum , quod  veram  morborum  distributionem  e sympto- 
matum cognitione  praesertim  eruendam  esse  contenderit ; quis 
enim  queri  posset,  quod  regnantibus  eo  tempore  Galenianae  doc- 
trinae reliquiis,  aut  Paracelsi,  Tachenii,  Sylviique deliramentis  aut 
phantasiis  , non  aetiologicam  methodum  sequendam  praescripserit. 

Quod  ad  anatomiam  pathologicam  attinet  ex  ejus  nosologia 
omnino  abest,  vix  ac  ne  vix  quidam  de  ea  tunc  agebatur  et  eum- 
dem  virum  bis  inventorem  nunquam  extitisse  i'eperias. 

Illustris  hujus  autoris  ordinatio  super  hoc  fundamentum  recte 
nititur,  morbos  nunquam  in  classes  dividi  posse,  nisi  prius  in- 
notescant, hanc  vero  morborum  cognitionem  ex  sola  sympto- 
matum observatione  extrahendam  censebat,  unde  fit  ut  tam 
immensum  opus  notabiles  tantam  descriptiones  symptomatum 
contineat  et  caeteris  omnibus  careat. 

Paucos  vero  post  annos  fructus  ejus  prognati  sunt  undique. 

Observationes  antea  cumulatim  absque  ratione  coactae , tum  ad 
designatas  divisiones  refertae,  has  falsas  aut  veras  pro  re  nata 
exposuerunt,  etenim  opus  nunquam,  vir  etsi  praecellens,  divi- 
num rerum  ordinem  aggressus,  primo  mentis  impetu  perfectum 
procreare  valuit.  Itaque  novis  laboribus  perpensis,  magni  momenti 


perfectibus  emicuit  nosologicum  Cullenii  tentamen,  quod  Jjauva- 
gesii  quasi  nova  et  perfecta  editio  dici  potest. 

Interea  dum  scriptores  quamplurinii , Sauvagesius  ut  jusserat, 
nosologiam  symptomatibus  observatis  illustrabant,  alii  brevi  venisse 
tempus  senserant  ubi  toties  explorata  methodus  jam  non  scientiae 
sufficeret  infaecundaque  tandem  remaneret;  namque  fastidiosum 
erat,  tot  egregiis  ingenio  viris  , iisdem  itenim  atque  iterum  vestigiis 
tractari,  iisdem  sententiis  versari,  atque  per  sterilem  observationum 
recentium  abundantiam  ad  eamdem  semper  redire  obscuritatem , 
dum  inania  symptomatum  signa,  ignotis  omnino  causis,  eruerent. 

Ecce  altera  tandem  quaerentibus  patuit  via,  primusque  ante  alios 
perenni  nomine  dignus  Morgagnius,  quaecumque  per  profundos 
viventis  corporis  recessus  latebant  arcana,  ex  observatis  mortuorum 
cadaveribus  repetenda  instituit ; quot  quantaeque  opes  ex  hoc 
veluti  fonte  derivaverint  faventibus  Lieutaud  , Yicq-d’Azyr,  Por- 
tal,  etc. , quam  rapidi  illa  scientia  progressa  fuerit,  hic  accurati 
referre  nullo  modo  necesse  est. 

Florebant  simul  anatomia  et  methodus  Culleniana  cum  adfuit 
vir  medicus,  acutissimo  ornatus  ingenio,  judicio  praecellens  ve- 
terumque  librorum  doctrinis  imbutus , magnus  ille  Pinei , obser- 
vandisque  morbis , non  minus  aptus  quam  ordinandis  comparandis- 
que  invicem  observationibus ; philosophicam nosagraphiain edidit, 
novum  opus  licet  ad  antiquam  Cullenii  Sauvagesiique  methodorum 
effigiem  elibrmatum , hic  mirandum  praesertim  quidquid  de  phleg- 
masiis  generatim  , quidquid  de  serosarum  telarum  phlegmasia 
conscriptum  est ; nec  Hippocrates  in  aphorisrnis,  nec  Sydenham  de 
epidemiis  , Staihius  de  hemorrhagiis  , praestantiores  doctrinas 
explanaverant. 

Interca  fervebat  adhuc  undique  anatomiae  pathologicae  studium, 
theoreticasque  de  phlegmasiis  doctrinas  quotidiana  cadaverum 
inspectio  comprobabat ; et  idem  observatus  est  in  medicina  eventus 
quem  ante^ , in  scientiis  observaverant  philosophi,  id  est  duplici 
via  ad  eamdem  finem  humanum  pervenisse  ingenium  : sic  alio  in 
tempore  Cartesius  geometriae  formulas  algebricasconjunxit  primus. 

dumque  alteram  secuti  Yiain  mathematici  viri  ad  extremos  scientiae 
limites,  magno  cum  sudore  tenderent,  novum  ille  iter  aperuit; 
armaque  nova  ad  expugnandam  veritatem  dedit , ita  ut  insolutae 
toties  et  Archimedi  et  doctissimis  geometriae  viris  difficultates 
algebricam  per  methodum  brevi  devictae , et  tanquam  sua  sponte 
solutae  esse  viderentur. 

Sic  paulo  post  res  eadem  evenit  cum  in  Scotia  Neper , loga- 
rithmos , in  Anglia  Newtonius  et  in  Germania  Leibnitzius  easdem , 
infinitorum  consideratione , mathematicas  leges  invenere ; inde 
affulsit  subito  scientiae  lux  immensa , ignotaque  hactenus  arcana 
patuerunt. 

Haud  aliter,  nec  cum  minori  gloria,  apud  medicos  edita  est  in 
lucem  philosophica  nosographia  , cui  accesservint  undique  ab 
anatomia  pathologica  lumen  et  auxilium ; surgebat  eadem  in 
aetate  et  tanquam  sub  umbra  faventis  professoris  Pinei , maximus 
inter  omnes  Bichat  noster,  qui  dispersas  in  ejus  libro  circa  varia 
corporis  systemata  sententias , vir  sagax , foecunda  naente  arripuit, 
atque  ita  positis  histologiae  fundamentis , primus  disciplinam  me- 
dicamtempori  suo  melius  accommodatam  instituit,  magistrique  sui 
ut  ipse  vocabat,  doctrinas  suis  doctrinis  auxit,  ettanquain  propriae 
suae  gloriae  splendoribus  exornavit ; 

Atque  ita  felici  rerum  concursu , factum  est  ut  quidquid  in 
symptomaticis  Sauvagesii  Culleniique  nosologiis  adfuerat  boni, 
quidquid  ex  anatomiae  pathologicae  notionibus  , quidquid  ex  ana- 
tomia generali , ad  philosophicam  demiim  nosographiam  tanquam 
ad  ultimam  scientiae  nosologicae  metam  reverteretur  : 

Nec  mora  ardentes  omnes  ingenio  juvenes,  qua  data  porta  irrue- 
rimt ; tum  auditae  sunt  apud  nos  doctissimae  voces  medicorum , 
tunc  claruere  simul  qui Lutelianae  scholae  decorem  maximum  affer- 
rentceleberrimi  professores , tantaque  cum  celeritate  dehinc  progres- 
sa est  medica  scientia,  ut  saepe  saepius  edita  in  lucem  nosographia 
philosophica  jam  non , irrumpentibus  doctrinis  novis , sufficeret. 

Tum  denique  mutata  est  apud  medicos  studendi  methodus; 

necdum  ex  observatis  tantummodo  symptomatibus,  sed  ex  etiam 
anatomicis  laesionibus  exploratis  , morborum  ordinem  statuere 
Haud  immerito  faventibus  novae  illi  methodo , Bayle , Laennec  , 
Dupuytren  , Cruveilhier , Breschet , Lallemand , etc. 

£x  hoc  , datum  est  aliud  quoque  nosologiae  fundamentum  ex 
anatomia  pathologica  depromptum  ; novumque  judicium  de  uno 
quoque  morbo  institutum , ita  ut  alfis  conservandis , aliis  vero 
rejiciendis  opus  foret,  adessetque  tandem  morborum  certissima 
cognitio  toties  a Thomasio  Sydenham  exoptata  , et  ( omnibus  re- 
rum similitudinibus  perpensis)  naturalis  distributio. 

Nonnulli  febrium  et  exanthematum  meliorem  ordinationem  pro- 
posuerunt , hi  nervosos  morbos  , organicas  alii  dictas  laesiones 
accuratius  descripserunt  , unus  etiam  ex  magni  Pinei  discipulis  et 
amicis  clarissimus  , sedulo  magistri  vestigia  secutus  vesanias  mi- 
nuere docuit. 

Quis  vero  omnes  has  emendatas  unius  doctrinae  partes  in  unum 
methodich  nobis  exponet  ? 

Nemo  dum  viveret  nosographiae  philosophicae  inventor  j hanc 
difficilem  gloriam  tentare  ausus  est , novumque  hodie  silentium 
generali  luctu  imponitur  , sed  spes  non  omnis  abest  , vigiliis  et 
elucubrationibus  arduis  incumbunt  doctissimi  viri;  nosologi- 
cas  praesertim  difficultates  tractat  vir  ille  , qui  primus  encephaliti- 
dis emoljitiones , mira  sagacitate,  descripsit  et  agnovit.  Huic  verba 
non  ignota  renovare  liceat. 

« La  difficult^  que  nous  pr^sentent  les  nosologies  nedoitpoint 

• nous  faire  conclure  qu’elles  sont  toujours  mauvaises  et  imprati- 

• cables  , mais  il  faut  convenir  seulement  que  c’est  un  travail  dif- 

• ficile;  quune  classification  capable  dentrainer  tous  les  suffra- 
« jges  serait  d’un  prix  inestimable ; que  les  m^decins  qui  s’en  oc- 

• cupent  ne  peuvent  etre  trop  encourages  par  ceux  qui  cultivent 
« la  Science,  et  qu’un  Jaurier  immortel  devrait  ombrager  Ia  tete 
,t  de  celui  qui  surmonterait  tant  dobstacles.  » Bayle. 


CAPUT  IV. 


Enumeraturi  nunc  omnium  indicationum  fontes , quid  tot  no- 
sographici  labores  praxi  medicae  proferre  valeant,  facili  vide- 
bimus. 

1 A sedula  aegrotantium  exploratione  multae  indicationes  su- 
muntur, et  ad  hunc  fontem  quidquid  aetati,  sexui,  professioni,  vi- 
ribus , morbis  praeteritis  , attineat  referendum. 

2.  “Indicationes  quasdam  , ex  iis  quae  circumstant  rectfe  aestima- 
tis eruere  licet , ideoque  considerandum  est  an  adsint  epidemici 
morbi;  an  medica  constitutio  quosdam  characteres  manifestos 
praebeat  an  quibusdam  remediis,  ignota  quorum  actio,  pro- 
fligetur. 

3. “  Multae  etiam  A causarum  investigatione  hauriuntur. 

4. “  Aliae  vero  ex  morbi  ipsius  consideratione  proveniunt , sive, 
istius  sedem,  si  ve  laesionem  anatomicam,  sive  symptomatum  series, 
periodos  , gradus  typumve  inspicias,  sive  inquiras  quonam  modo 
agat  morbus  ipse  in  constitutionem  agrotantis  sympathicaque 
phaenomena. 

5“.  Denique  suppeditatur  etiam  quoddam  A juvantibus  et  lae- 
dentibus remediis  indicium. 

Liquet,  et  fateor,  morborum  ordinationem  secundum  classes  et 
genera  alienam  esse  ab  indicationibus  quae  ad  duas  primas  series 
referuntur  quaeque  a causis  valde  occultis  derivantes,  absque 
dubio  , in  praesenti  rerum  statu , explicatione  omni  carent : 

Sed  aliter  habetur  de  indicationibus  A causarum  natura  deductis , 
quibus  nunc,  genera  et  species  inservire  contendo,  quod  manifeste 
patebit  si  probo  ignotas  causas  hac  ordinatione  clariores  elucescere. 

Si  igitur  morbus  quidam  in  nosologicis  tabulis  alium  juxta 
morbum  positus  sit , pro  vera  symptomatum  et  laesionum  anato- 
micarum aestimatione,  sint  etiam  causae  prioris  cognitae , nunc  ideo 
alterum  ab  iisdem  causis  pendere  haud  falso  dicere  potes  : quod 

argumentum  in  logica  scientia  saepius  adhiberi  solet,  id  est, 
eosdem  semper  effectus  ab  iisdem  causis  produci : 

Venio  nunc  ad  indicationes  quas  a symptomatum  sede  et  natura 
suppeditant.  • 

Verumenimvero  si  ea  morborum  elementa  indicationibus  In- 
servire possunt  ut  admittunt  autores , quid  aliud  nobis  demons- 
trandum superest  ? 

INon  aliter  ac  elementa  ipsa , quorum  est  fidelis  et  sincera  expo- 
sitio , nosologia,  sive  generum  et  specierum  collatio , inservire  valet. 

Comparandae  sunt  enim  nosologiae  geographorum  delineamentis 
in  quibus  videre  est  urbes  pro  magnitudine  et  intervallo  plus 
minusve  conspicuas  oculis  et  inter  se  distantes  : 

Quod  si  nosologicorum  laborum  utilitatem  digito  tangere  velis , 
magnam  inflammationis  classem  aggrediamur  , quaeso. 

Hic  primum  classis  characteres  exponuntur,  qui  tibi  eamdem 
indicationem  omnibus  morbis  inflammatoriis  communem  praebent, 
deinde  si  ad  ordines  inferiores  devenias , pro  cu jusque  sedis  diffe- 
rentiis anatomicis  et  physiologicis  , symptomatum  eorumdem 
quasi  novam  effigiem  videbis  et  leves  adhibendas  indicationi  pri- 
mariae modificationes  suspicaberis  , absque  experientia. 

Nec  alio  modo  de  caeleris  omnibus  agatur. 

Quin  imo  si  inflammationis  varios  ordines  varias  species,  varias 
que  periodos  observaveris  , quidquid  in  qualibet  inflammatione 
obscurum  fuerit , facile  cognosces. 

Sic  ex  eo  quod  in  abdomine  et  in  pectore  a membranis  serosis 
inflammatis  exhalationes  supra  modum  auctas  cernere  est,  a 
phrenitide  , quam  sub  nomine  meningitidis , caeteris  inflam- 
mationibus serosis  insignimus , in  cranio  exhalationem  fieri  posse 
satis  indicabitur  : in  serosa  testis  tunica  parvi  interest  haec  exha- 
latio , in  cranio  vero  mortem  infert.  Hanc  te  veritatem  monet  no- 
sologista , si  sapis  utere , sin  contra  ne  forsan  te  doceat  experientia', 
time; 

Plura  ne  dicam  de  ejusdem  inflammationis  varietatibus  in  ea- 

dem  sede  cum  labe  quadam  speeifica  , aut  herpetica  aut  rheuma- 
tica , aut  arthritica  implicitur.  Jamdudum  hae  species  et  varie- 
tates expositae  sunt  a nosologistis , et  crede  mihi  has  si  neglexeris 
cave  ne  temer6  ad  hoc  inducaris  , ut  unum  fer^  morbum  admit- 
tas. Absurda  prorsus  et  damnosa  thesis. 

Quod  quidem  ut  mihi  videtur  sufficit , ad  probandum  tutius  in 
generum  et  specierum  institutione , morborum  diagnosin  et  indi- 
cationes deduci : 

Quod  ad  ultimum  indicationum  genus  jam  praedictum  atti-^ 
net , id  est  a juvantibus  et  laedentibus  dictum  , fateor  istud  extra 
nosologiam  esse  positum  ; itaque  ex  eo  quod  demonstraverimus  , 
morborum  generibus  et  speciebus  notis,  causas  morborum  obs- 
curas, naturam  , sedem  , symptomata  lucidius  comprehendi  posse 
et  ex  eo  quod  hae  sint  indicationum  fontes  , conclusio  mea  est , 
genera  et  species  morborum  indicationibus  therapeuticis  in- 
servire : 

Nunc  expositis  omnibus  meis  de  subjecta  dissertatione  senten- 
tiis , cavendum  maxim^j  superest,  ne  adversis  disputationibus'  op- 
pugnentur, quidquid  igitur  videtur  mihi  objiciendum  praeposi- 
tis argumentis  conabor  refellere. 

Opponent  forsan , apud  me  semper  nosologias  pro  naturalibus 
methodis  teneri  nec  tamen  ita  se  res  habere  , ciim  , me  fatente , 
et  Gullenius , Sauvagesiana  opera , et  professorPinel,  Gulleniana,  per- 
fecerint , ciim  Pinei  ipse , mutatas  toties  nosographiae  philosophicae 
distributiones j dubias  adhuc  et  tempori  nostro  male  creditas  re- 
liquerit; quod  facile  refellam  argumentum,  namque  si  videas 
quaecumque  sub  primo  meae  dissertationis  inilio  de  naturalibus, 
artificialibusve  ordinationibus  dixerim , intelligetur  brevi  quid  de 
hoc  senserin  , id  est,  accurati  distinguenda  esse  , in  nosologiis , 
quae  uno  tantum  signo  inter  se  similia  sint , quae  vero  plurimis 
signis  et  gravissimis. 

Sic,  quis  dubitet  quin,  apud  Sauvagesium,  diabetes  male  colloca- 

ta  sit  inter  urinae  incontinentiam , abundantesque  humorum 
fluxus , quos  anacarthases  ipse  vocat  ? 

Quis  dubitet  quin  doctus  ille  vir  fluxuum  considerationem  ni- 
mis gravem  habuerit,  aegrotansque  homo  , apud  quem  talis 
doctrina  tentaretur  , in  periculo  mortis  foret  ? 

Quod  facile  intelligendum  erit  , si  reputes  ordinem  illum  , 
licet  memoratu  aptissimum , ideoque  aliis  ordinibus  non  infe- 
riorem , immerito  tamen  ita  institutum  fuisse  , quia  ex  parum 
gravibus  signis  depromptum  sit ; hunc  nempe  Sauvagesius  , non 
natura  posuit;  idcirco  ,^male  conceptus,  non  posted  servan-i 
dus  erat. 

^ Quomodo  autem  benfe  vel  mal^  fuisse  institutas  ordinationes 
agnoscemus  ? 

Agnoscemus  quidam  , cum  observationi  sedulae  magis  incum- 
bentes et  omnia  symptomata  accuratfe  discernenda,  et  anatomicas 
simul  laesiones  inspiciendas  curabimus , quod  si , depromptas 
symptomatum  cognitione  divisiones  anatomica  quoque  laesionum 
inspectio  comprobaverit  has  semper  credite  ben^  fuisse  ins- 
titutas. 

Objicient  denique  nobis  adversarii  complures  esse  morbos  , 
quorum  non  incerta  modo  sit  sedes , ignotae  que  laesiones  , sed 
diversae  etiam  symptomatum  facies  appareant ; atque  it^  de  exan- 
thematibus intermittentibus  que  febribus  habitum  esse , quorum 
propterea  mal^  ordinatae  series  esse  videantur.  Quaequidem  vera 
esse  non  nego,  easdem  tamen  afferendas  esse  contendo  quas  supra 
jam  attuli , responsiones , id  est  , vanas  saepius  quaesitas  esse 
a nosologistis  similitudines , quae  non  ad  certam  morborum  natu- 
ram tenderent;  nec  alia  ratione  intermittentes  febres  collectas 
fuisse  febribus  continuis. 

Quid  autem  in  hoc  rerum  discrimine  faciendum  ? Secernantur 
ergo  isti  morbi  ab  aliis,  unumque  de  illis  genus  instituatur,  cui 
propria  signa  semper  aderunt,  i.*  illata  saepius  miasmatica  labe 
oriri;  2.“  periodicum  typum  induere;  3.“  ingesto  kinae  kinae 

cedere.  Sic  quoque  unum  exanthematum  fiat  genus , cui  peculiare 
aderit  signum , postquam  per  aliquot  dies  saevierit  febris,  erum- 
pere tandem  cutaneam  quamdam  inflammationem,  quae  variabiles 
formas  prae  se  ferat , nec  posted , apud  eumdem  hominem  obser- 
vetur. Quae  si  facies , optimam  san^  methodum  sequeris  ; et 
quando  venerit  olim  tempus  quo  laesiones  anatomicae,  niinc  om- 
nino vobis  occultae,  jam  non  medicos  latebunt,  cognitaque  me- 
lius morbi  natura , deprehendetur , tunc  veritati  magis  accomo- 
datam  divisionem  institues. 

Nunc  tacendum  mihi  de  caeteris , tractata  que  materia  sistendum. 
Quonam  modo , quibusque  auxiliis  nosologici  labores  practicis 
indicationibus  inservient , demonstrare  conatus  sum.  Evanuere 
tandem,  quaecumque  occurrebant  dissertationem  ineunti  difficul- 
tates, dum  veritatem  libero  semper  animo  disquirerem,  nullius 
que  afibret  doctrinae  mihi  amor  aut  odium.  Quidquid  verum  esse 
credebam  , dixi ; quidquid  sentiebam , exposui ; nec  in  adversam 
tain^n  sententiam  descendissem  libens.  Nunc  positas  supra  theses 
juvabit  tueri  novis  argumentis  et  defendere ; namque  aderunt  mihi 
testes , et  tanqiiam  commilitones , quicumque  per  omnes  elapsas 
aetates  innotuerunt  ingenio  viri,  nosologicis  illustres  laboribus. 
Testes  et  Sauvagesius  et  Cullenius , patribus  nostris  tamdiu  cele- 
brati nec  immerito  nobis  etiam  laudati ; testis  Bernardus  ille  de 
Jussieud  quo  botanice  nuper  novis  veluti  fundamentis  instaurata 
est;  testis  Lavoisier , qui  cbemicae  scientiae  pater  meruit  appellari , 
testis  denique  clarissimus  Pinei , qui  tot  laborum , tot  doctrinarum 
haeres  dignissimus , aere  perennius  exegit  tandem  monumentum ; 
quem  doctissimi  medicinae  Viri  magistrum  fuisse  sibi  gloriantur , 
cui  vivo  datum  est,  ut  posterum  ipse  adesset  judicio,  et  nunquam 
silentium  facturas  acclamanthim  voces  exaudiret , cujus  denique 
sub  auspiciis,  ut  ita  dicam,  tractanda  fuit,  in  illa  nostra  salu- 
berrima Facultate , haec  ipsa  dissertatio , tanquam  supremis  mihi 
laudibus  consecrandum  commendaretur  ejus  nomen , necdum 
frigidus  cinis  I 

r Conclusio. 

Ergo  species  et  genera  morborum  indicationibus  therapeuticis 
inserviunt. 

* ' l 


FINIS. 

